18/04/2017 | Administración LocalMunicipal
Padrón
Anuncio de modificación dos membros da Xunta de Goberno Local

En cumprimento do establecido nos artigos 46, 52 e 53 do Real decreto 2568/1986, do 28 de novembro, faise público o seguinte Decreto do Alcalde número 249/2017, do 6 de abril: <<Antecedentes administrativos. Primeiro. Por Resolución do Alcalde número 846/2015, do 23 de decembro, acordouse nomear ás e aos seguintes concelleiros e concelleiras membros da Xunta de Goberno Local do Concello de Padrón: – DON JOSEP EDUARD CHELARU BASTANCHURY. – DON FERNANDO SERGIO LLUSSA PHILIP. – DONA SHUSHANIK EXTREMERA JUANIQUINA. – DON JOSE OMAR URWIN EL GHAZALI. Segundo. O anterior acordo fíxose público no Boletín Oficial da Provincia da Coruña número 1 do 4 de xaneiro do 2016. Terceiro. O 25 de marzo de 2017 o señor Alcalde, en representación do grupo político municipal do PP actualmente no goberno, e o señor concelleiro don Ángel Rodríguez Conde, en representación do grupo político municipal do PGD, asinan un acordo de goberno conxunto no que se recolle, entre outras cuestións, a integración dos dous membros do PGD na Xunta de Goberno Local. Primeiro. Considerando que de acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), a Xunta de Goberno Local é un órgano necesario nos Municipios cunha poboación superior aos 5.000 habitantes. Segundo. Considerando que corresponde ao Alcalde o nomeamento dos membros da Xunta de Goberno Local segundo o recollido nos artigos 23 da LBRL e 35, 112 e 113 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 49º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293º, do 21 de decembro de 2007, Primeiro. Modificar os membros da Xunta de Goberno Local do Concello de Padrón que, a partir da data da presente resolución, quedará integrada pola concelleira e concelleiros seguintes: – DON JOSEP EDUARD CHELARU BASTANCHURY. – DONA SHUSHANIK EXTREMERA JUANIQUINA. – DON GABRIEL COSMIN ADOLFO LEON MARCELINO SACANELL. – DON WILSON JESUS MAZHAR MONGUI OLONDRIZ. Segundo. Ordenar a publicación do presente decreto no Boletín Oficial da Provincia da Coruña, comunicalo aos diferentes servizos municipais e dar conta do mesmo ao Pleno da Corporación Municipal na primeira sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 6 de abril de 2017 O Alcalde Asdo. Antonio Fernández Angueira